Na temelju Zaključka o visini početnog iznosa zakupnine za poslovne prostore u školama kojima je osnivač Varaždinska županija za školsku godinu 2023./2024., KLASA: 024-05/23-01/5; URBROJ: 2186-02/1-23-1 od 13. prosinca 2023., a na temelju čl. 5. Odluke o uvjetima, kriterijima i postupku za davanje i uzimanje u zakup prostora i opreme, te na načinu korištenja vlastitih prihoda u školskim ustanovama kojima je osnivač Varaždinska županija, KLASA:024-05/23-01/5; URBROJ: 2186-01/1-23-1 (od 29. studenog 2023., „Službeni vjesnik Varaždinske županije“ broj 101/23). Školski odbor Osnovne škole Veliki Bukovec na svojoj sjednici održanoj 11.1.2024. godine donosi

ODLUKU

o raspisivanju javnog natječaja za davanje u zakup školske sportske dvorane

Članak 1.

Natječaj za zakup školske sportske dvorane objavljuje se na web stranici Osnovne škole Veliki Bukovec. Predmet natječaja je davanje u zakup prostora školske sportske dvorane ukupne površine 450 m2 za sportske aktivnosti, rekreaciju i ples radnim danima od ponedjeljka do petka u vremenu od 17:00 do 20:00 sati. Početna cijena zakupa za prostor je 15 EUR po satu (60 min) prema Zaključka o visini početnog iznosa zakupnine za poslovne prostore u školama kojima je osnivač Varaždinska županija za školsku godinu 2023./2024., KLASA: 024-05/23-01/5; URBROJ: 2186-02/1-23-1 od 13. prosinca 2023. Ponude se dostavljaju u roku osam (8) dana od objave natječaja u zatvorenoj omotnici s naznakom „ Ponuda za zakup školske sportske dvorane „ na adresu škole.

Članak 2.

Postupak provedbe natječaja provodi tročlano povjerenstvo koje imenuje Školski odbor OŠ Veliki Bukovec.

Članak 3.

Odluka stupa na snagu danom donošenja.

KLASA: 406-07/24-01/1

URBROJ: 2186-140-01-24-2

Veliki Bukovec, 11.1.2024.

Predsjednica Školskog odbora

Marinka Mlinarić